die grootste weermag van die wêreld jou agtervolg.' Moses het bietjie teengesit, dis menslik, maar Moses het gegaan, daar was 10 plae, en die laaste een was die dood van die eersgeborenes, die Pasga, met die bloed teen die kosyne, ons ken daardie geskiedenis.

Die laaste groot gebeurtenis, of krisis in Moses se lewe, waarna ons teks verwys, is toe hulle by die Rooisee gekom het. Aan die een kant die see, aan die ander kant die Egiptiese soldate. Gehoorsaam aan die Here het Moses egter gehiperstaan, sy hand uitgesteek en die Israeliete is voorwaarts, deur die Rooisee.

Waar kom Moses vandaan? Hoe het hy so ontwikkel?

- 2. Hoe kon Moses hiperstaan?

Omons met hierdie vraag te help, gaan kyk ons na drie werkwoorde in ons gedeelte wat ons vertel hoe Moses dit kon regkry om in al hierdie dinge te kon vasstaan.

Kom ons val net onsself gou in die rede - geliefdes, as ons praat van volharding, van vasstaan, hiperstaan, dan moet jy asseblief nie dink dat Christelike volharding dieselfde is as byt op jou tande volharding nie. Dis nie 'n negatiewe iets nie, inteendeel!

As ons sien wat ons teks sê oor hoe Moses volhard het, dan gaan dit vir jou dalk bekend klink, want ons kry dit in ander plekke van die Bybel ook.

Eerstens, vers 26 - Moses het geag. Hy het gekyk na die skatte van Egipte, hy het gekyk na die vernedering wat hy gaan ly as hy dit weggooi, en het geag dat getrouheid aan God meer werd is. Sien, hierdie is nie 'n blote vasbyt ding nie. Dis wiskunde, 'geag' is 'n berekenings woord. Dieselfde woord word ook in Fil 3:8 gebruik as Paulus skryf dat hy alles wat voorheen vir hom 'n bate was, as waardeloos ag ter wille van Christus.

### Hy het verkies om liewer sleg behandel te word saam met die volk van God as om die kortstondige genieting van sonde te hê.

Sy wiskunde het vir hom gesê dat dít wat hy in die Here het en is, meer werd is as die kortstondige genietinge van sonde. As ek iets in die sentrum van my lewe sit wat ewig is, dan is my waarde ewig. Hier is 'n waarheid wat ons gereeld vir mekaar sê: 'Jy is net so sterk soos die ding wat jy die meeste lief het.' As ek iets in die sentrum van my lewe plaas wat tydelik is, dan gaan my vreugde, my liefde, alles tydelik wees.

Thomas Oden was 'n Amerikaanse Christen filosoof en hy sê dat ons as westerlinge baie doel georiënteerde mense is. Ons is altyd oppad na iets toe, wil iets bereik. Dan sê hy dat baie van ons doele met mekaar bots, so dan kies ons een wat vir ons belangriker is, en dit is dan die sentrum van ons lewe. Daardie doel bepaal dan baie dinge in jou lewe, en so neem hierdie doel dan eintlik jou lewe oor. Jy kan iemand wees met fisiese sterk bene, jy kan lyk soos TendaiMtawarira, maar as jy op 'n lendelam leer klim, is jy net so stewig soos wat die leer is.

As jou sentrum jou gesondheid is, of jou graad, of jou werk, of daai iemand, en enige van daai dinge word dan bedreig, dan word jy tot in jou wese geskud. Wat baie mense dan doen, is dat hulle probeer om nie daaraan te dink nie, hulle probeer dit wegstoot, ontkenning. Ek behou dus my vrede, of jaag vrede na deur my brein af te sit.

Moses het besef dat hy net soveel waarde het soos die ding wat in die sentrum van sy lewe staan. As hy Egipte kies, dan is sy geluk en vrede gekoppel aan 'n politieke bestel.